CELEX: 22013D0120
Language: sk
Date: 2013-06-14 00:00:00
Title: Rozhodnutie Spoločného výboru EHP č. 120/2013 zo 14. júna 2013 , ktorým sa mení príloha XIII (Doprava) k Dohode o EHP

28.11.2013   
            
            
               SK
            
            
               Úradný vestník Európskej únie
            
            
               L 318/22
            
         ROZHODNUTIE SPOLOČNÉHO VÝBORU EHP
   č. 120/2013
   zo 14. júna 2013,
   ktorým sa mení príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernica Komisie 2012/45/EÚ z 3. decembra 2012, ktorou sa prílohy k smernici Európskeho parlamentu a Rady 2008/68/ES o vnútrozemskej preprave nebezpečného tovaru druhýkrát prispôsobujú vedecko-technickému pokroku (1), sa má začleniť do Dohody o EHP.
            
         
               (2)
            
            
               Príloha XIII k Dohode o EHP by sa mala preto zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   V bode 13c (smernica Európskeho parlamentu a Rady 2008/68/ES) prílohy XIII k Dohode o EHP sa dopĺňa táto zarážka:
   
               „—
            
            
               
                  32012 R 0045: smernica Komisie 2012/45/EÚ z 3. decembra 2012 (Ú. v. EÚ L 332, 4.12.2012, s. 18).“
            
         Článok 2
   Znenie smernice 2012/45/EÚ v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 15. júna 2013 pod podmienkou, že boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. júna 2013
      
         
            Za Spoločný výbor EHP
         
         
            predseda
         
         Gianluca GRIPPA
      
   
   
      (1)  Ú. v. EÚ L 332, 4.12.2012, s. 18.
   
      (2)  Ústavné požiadavky neboli oznámené.